ΓΡΑΠΤΗ ΕΡΩΤΗΣΗ E-2717/01

υποβολή: Cristiana Muscardini (UEN) προς την Επιτροπή

(3 Οκτωβρίου 2001)

Θέμα: Νέα αμόλυβδη βενζίνη και προστασία των καταναλωτών στην Ιταλία

Από το προσεχές έτος η βενζίνη με μόλυβδο θα τεθεί επισήμως εκτός εμπορίου. Τούτο θα έχει ως συνέπεια για όλους τους καταναλωτές που δεν διαθέτουν καταλυτικά αυτοκίνητα την αδυναμία κυκλοφορίας εκτός εάν χρησιμοποιούν ένα ειδικό προσθετικό στη βενζίνη σούπερ που θα καταστήσει δυνατή τη χρήση του αυτοκινήτου χωρίς να παραβλάπτεται η αποτελεσματικότητα του κινητήρα και τούτο σε πλαίσιο σεβασμού των ευρωπαϊκών κανονισμών για το περιβάλλον. Σε ορισμένες χώρες το προσθετικό αυτό θα προσφέρεται μαζί με το καύσιμο απευθείας από τους διανομείς. Στην Ιταλία π.χ., από το προσεχές έτος θα τεθεί σε εμπορία η βενζίνη Νέα Σούπερ 97 που παρουσιάζει ακριβώς τα παραπάνω χαρακτηριστικά. Στην Ιταλία, αντίθετα, ουδεμία παρόμοια πρωτοβουλία έχει αναληφθεί από καμία πετρελαϊκή εταιρεία που δραστηριοποιείται στο έδαφος της χώρας. Πράγματι, το κόστος του προσθετικού φαίνεται ότι βαρύνει αποκλειστικά τον καταναλωτή, όπως και το κόστος για την προσαρμογή του οχήματος προκειμένου να καταστεί συμβατό με τις νέες παραμέτρους. Επ' αυτού,

1. Γνωρίζει η Επιτροπή τις διαφορές με τις οποίες οι πετρελαϊκές εταιρείες που δραστηριοποιούνται στις διάφορες χώρες της ΕΕ αντιμετωπίζουν τη μετάβαση σε μία αγορά χωρίς πλέον βενζίνη με μόλυβδο·

2. δεν θεωρεί ότι οι διάφορες εταιρείες θα έπρεπε ναιοθετήσουν παρόμοιες με την ισπανική πρωτοβουλίες, εις τρόπον ώστε, παράλληλα με την τήρηση των ευρωπαϊκών και περιβαλλοντικών κανόνων, ναπάρχει και μία ουσιαστική προστασία του καταναλωτή·

3. δεν θεωρεί ότι απαιτείται ένας κανονισμός που θα ρυθμίζει το θέμα κατά ομοιόμορφο τρόπο σε όλα τα κράτη της ΕΕ·

4. δεν θεωρεί ότι, στο πλαίσιο ενός τόσο σημαντικού θέματος, πρέπει να παρέμβει προκειμένου να αποφευχθούν ανισότητες μεταχείρισης του καταναλωτή στην επικράτεια της Ένωσης·

Απάντηση της κας Wallstrm εξ ονόματος της Επιτροπής

(23 Νοεμβρίου 2001)

Η οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998, σχετικά με την ποιότητα των καυσίμων βενζίνης και ντήζελ(1) απαιτεί από τα κράτη μέλη την από 1ης Ιανουαρίου 2000 απαγόρευση της εμπορίας μολυβδούχου βενζίνης. Στην περίπτωση της Ιταλίας, η Επιτροπή, δυνάμει του άρθρου 3 παράγραφος 3 της Οδηγίας, ενέκρινε παρέκκλιση ούτως ώστε να δοθεί η δυνατότητα στην Ιταλία να παρατείνει την εμπορία μολυβδούχου βενζίνης μέχρι την 31η Δεκεμβρίου 2001.

Η οδηγία 98/70/ΕΚ δεν προσδιορίζει επακριβώς τα μέτρα που καλούνται τα κράτη μέλη να λάβουν προκειμένου να τερματίσουν τη διάθεση μολυβδούχου βενζίνης και, ειδικότερα, δεν προσδιορίζουν τα πρόσθετα που πρέπει να χρησιμοποιηθούν για τηνποκατάσταση του μολύβδου στοποκατάστατο μολυβδούχου βενζίνης, ούτε και τον τρόπο διανομής των εν λόγω προσθέτων.

Η Επιτροπή δεν κρίνει αναγκαία, στην παρούσα φάση, τη θέσπιση κοινοτικής νομοθεσίας για τον προσδιορισμό του τρόπου διανομής των προσθέτωνποκατάστασης του μολύβδου στοποκατάστατο μολυβδούχου βενζίνης, δεδομένου ότι η πώληση τέτοιας βενζίνης θα είναι αναγκαία μόνο για μια μεταβατική περίοδο, μέχρις ότου μειωθεί η ζήτηση του εν λόγω προϊόντος, σε συνάρτηση με τον φθίνοντα αριθμό των οχημάτων που απαιτούν τον εν λόγω τύπο βενζίνης.

(1) ΕΕ L 350 της 28.12.1998.